అంతర్జాతీయ వన్డే
అంతర్జాతీయ వన్డే క్రికెట్ 20వ శతాబ్దం చివరి భాగంలో అభివృద్ధి చెందింది. మొదటి వన్డే మ్యాచ్ 1971 జనవరి 5న మెల్బోర్న్ క్రికెట్ గ్రౌండ్‌లో ఆస్ట్రేలియా మరియు ఇంగ్లాండ్ జట్ల మధ్య జరిగింది. మూడో టెస్ట్ మ్యాచ్ మొదటి మూడు రోజులు వర్షం కారణంగా తుడిచిపెట్టుకపోవడంతో, అధికారులు మ్యాచ్‌ను రద్దు చేశారు, దీనికి బదులుగా ఓవర్‌కు ఆరు బంతుల చొప్పున 40 ఓవర్‌ల మ్యాచ్‌ను ఒక రోజు నిర్వహించాలని నిర్ణయించారు. ఈ మ్యాచ్‌లో ఆస్ట్రేలియా 5 వికెట్‌ల తేడాతో విజయం సాధించింది.
రికీ పాంటింగ్
భారత్ మరియు న్యూజిలాండ్ జట్లతో TVS కప్ ఆడటానికి జింబాబ్వే సిరీస్ ముగిసిన రెండు రోజుల తర్వాత ఆస్ట్రేలియా జట్టు భారత్‌కు బయలుదేరింది. తొలి పోరు అక్టోబరు 26న గ్వాలియర్‌లో భారత్‌తో మొదలైంది. అయితే వారు 37 పరుగుల తేడాతో ఓడిపోయారు. ఈ మ్యాచ్‌లో పాంటింగ్ రెండు పరుగులు మాత్రమే చేశాడు. ఫరీదాబాద్‌లో జరిగిన సిరీస్‌ మూడో మ్యాచ్‌లో న్యూజిలాండ్ జట్టుతో ఆస్ట్రేలియా తలపడింది. ఉదయం 9 గంటలకు మ్యాచ్ ప్రారంభమవడం వల్ల ఆస్ట్రేలియన్ బౌలర్లు 17 వైడ్లు వేసినప్పటికీ, న్యూజిలాండ్ 97 పరుగులకే కుప్పకూలింది. ఆస్ట్రేలియా రెండు వికెట్లు మాత్రమే నష్టపోయి లక్ష్యాన్ని సునాయసంగా చేరుకుంది. "భయంకరమైన ఫామ్"లో ఉన్నట్లు భావిస్తున్న పాంటింగ్ 12 పరుగులకే ఔటయ్యాడు. ఆస్ట్రేలియా తదుపరి మ్యాచ్‌కు ముందు ముంబైలో నిర్వహించిన ఒక అవార్డు ప్రదానోత్సవ కార్యక్రమంలో పాంటింగ్‌ను విస్డన్ ఇంటర్నేషనల్ క్రికెటర్ ఆఫ్ ది ఇయర్‌గా ప్రకటించారు. రెండు రోజుల తర్వాత, నగరంలో జరిగిన మ్యాచ్‌లో పాంటింగ్ 31 పరుగులు చేయడంతో ఆస్ట్రేలియా 77 పరుగుల తేడాతో భారత్‌ను ఓడించింది. పెద్దగా స్కోరు చేయకుండా అతను పోరాటం కొనసాగించాడు. న్యూజిలాండ్‌తో జరిగిన సిరీస్ ఐదో మ్యాచ్‌లో అతను 16 పరుగులే చేశాడు. ఏదేమైనా, ఈ హోరాహోరీ పోరులో ఆస్ట్రేలియా నెగ్గింది. న్యూజిలాండ్‌పై నెగ్గిన ‌గౌహతి మ్యాచ్‌లో 52 పరుగులు చేయడం ద్వారా అతను తన ఫామ్‌ను తిరిగి పొందాడు. బెంగళూరులో భారత్‌తో జరిగిన ఎనిమిదో మ్యాచ్‌లో పాంటింగ్ మరింత మెరుగయ్యాడు. భారత్‌పై గిల్‌క్రిస్ట్ తొలి ODI శతకం చేసిన తర్వాత, పాంటింగ్ 103 బంతుల్లో 108 పరుగులతో అజేయంగా నిలిచాడు. తద్వారా 61 పరుగుల తేడాతో ఆస్ట్రేలియా విజయం సాధించింది. పాంటింగ్ ఏడు సిక్సులు మరియు ఒక ఫోరు బాదాడు. తద్వారా ఒక ODI శతకాన్ని కేవలం ఒక్క ఫోరుతో ముగించిన మొదటి బ్యాట్స్‌మన్‌గా రికార్డు నెలకొల్పాడు. పిచ్ పరిస్థితులకు త్వరగా అలవాటు పడటానికి పాంటింగ్ కాస్త తడబడ్డాడు. 31 బంతుల్లో తదుపరి 50 చేయడానికి ముందు అతను 69 బంతుల్లో 50 పరుగులు చేశాడు. న్యూజిలాండ్‌ను ఓడించిన తర్వాత ఆస్ట్రేలియాతో తుదిపోరుకు భారత్ సిద్ధమయింది. కోల్‌కతాలో మొదట బ్యాటింగ్ చేపట్టిన ఆస్ట్రేలియా 5/235 స్కోరు చేసింది. పాంటింగ్ 36 పరుగులు చేశాడు. అయితే భారత్ 198 పరుగులకే కుప్పకూలింది. తద్వారా ఆస్ట్రేలియా 37 పరుగుల తేడాతో విజయభేరి మోగించింది. 42.83 సగటుతో 296 పరుగులు చేయడం ద్వారా అతను సిరీస్‌ను ముగించాడు. తద్వారా అత్యధిక పరుగులు చేసిన మూడో వ్యక్తిగా నిలిచాడు.